PRAVILNIKA O ZAŠTITI I OBRADI ARHIVSKOG I REGISTRATUTRNOG GRADIVA

OŠ KAŠTANJER PULA

Pula, 29.01.2010. godineNa temelju Zakona o arhivskom gradivu i arhivima (NN 105/97,64/00, 65/09), Pravilnika o zaštiti i čuvanju arhivskog i registraturnog gradiva izvan arihiva (Narodne novine br. 63/04,106/07), Pravilnika o vrednovanju te postupku odabiranja i izlučivanja arhivskog gradiva (NN 90/02), Pravilnika o stručnom usavršavanju i provjeri stručne osposobljenosti djelatnika u pismohranama (NN93/04), Školski odbor OŠ Kaštanjer, Pula (u daljem tekstu: Škole) nakon zatražene suglasnosti nadležnog Državnog arhiva u Pazinu na svojoj sjednici od \_\_\_\_\_\_\_\_\_\_\_\_\_\_\_\_\_\_\_ donio je:

###  P R A V I L N I K

**O ZAŠTITI I OBRADI ARHIVSKOG**

 **REGISTRATURNOG GRADIVA OSNOVNE ŠKOLE KAŠTANJER**

## I. OPĆE ODREDBE

Članak 1.

 Ovim se Pravilnikom uređuje se način vođenja uredskog poslovanja, način izrade, obrade i rukovanja predmetima i dokumentacijom u obradi, rokovi i način za internu primopredaju arhivskog i registraturnog gradiva, način vođenja uredskih evidencija i drugih evidencija o arhivskom i registraturnom gradivu, tehničko opremanje, označavanje i odlaganje arhivskog i registraturnog gradiva, migracija informacija, predaja gradiva nadležnom arhivu, zaduženja i odgovornosti u rukovanju, obradi i zaštiti gradiva Škole .

 Sastavni dio ovog Pravilnika predstavlja Poseban popis koji obuhvaća cjelokupno arhivsko i registraturno gradivo koje nastaje u poslovanju Škole.

 Za cjelokupno arhivsko i registraturno gradivo OŠ Kaštanjer, Pula odgovoran je ravnatelj škole (dalje:odgovorna osoba).

 Zaduženi radnici za cjelokupno arhivsko i registraturno gradivo su tajnik i računovođa (dalje: zaduženi radnici).

 Spise s oznakama koje sadrže određene stupnjeve tajnosti prima i skrbi o njima odgovorna ili od nje ovlaštena osoba.

 Rukovoditelj svake ustrojstvene jedinice odgovoran je za arhivsko i registraturno gradivo koje nastaje u njegovom poslovnom području, od trenutka zaprimanja i obrade do predaje na daljnje čuvanje.

 Svaki radnik odgovoran je za gradivo za koje je zadužen u pogledu sadržaja podataka, pravodobne obrade, te ukupnog stanja svakog predmeta kojim raspolaže.

 Svaki radnik koji je zadužen za gradivo do predaje u pismohranu, dužan ga je tijekom godine odlagati po utvrđenom planu koji odgovara prirodi posla, te ga svrstavati u odgovarajuće arhivske jedinice.

 Definicije pojmova za potrebe ovog Pravilnika:

 **Arhivska jedinica gradiva** jest najmanja logičko-sadržajna jedinica organizacije gradiva (predmet, dosje, spis, periodički definiran upisnik, zapisnik, itd.)

 **Arhivska knjiga** je evidencija ulaska gradiva u pismohranu, prema vrstama i količinama.

 **Arhivskim gradivom** smatraju se svi zapisi i dokumenti, službene i poslovne evidencije i dokumentacija koja nastaje, prikuplja se ili koristi u radu Stvaratelja/Imatelja, odnosno njegovih prednika u obavljanju njihove djelatnosti, a od trajnog je značenja za kulturu, povijest i i druge znanosti bez obzira na oblik i vrstu tvarnog nosača na kojem je sačuvano. Zapisi i dokumenti poglavito su spisi, isprave, uredske i poslovne knjige, kartoteke, karte, nacrti, crteži, plakati, tiskovine, slikopisi, pokretne slike (filmovi i video zapisi), zvučni zapisi, mikrooblici, strojno čitljivi zapisi, datoteke, uključujući i programe i pomagala za njihovo korištenje.

 **Izlučivanje** je postupak kojim se iz neke cjeline gradiva izdvajaju jedinice čiji je utvrđeni rok čuvanja istekao.

 **Konvencionalno gradivo** je gradivo za čije isčitavanje nisu potrebni posebni uređaji.

 **Nekonvencionalno gradivo** je ono za čije su isčitavanje potrebni posebni uređaji. Ono može biti na optičko-magnetskim medijima, na mikrofilmu ili na CD-u.

 **Odabiranje** arhivskoga gradiva je postupak kojim se iz registraturnoga gradiva temeljem utvrđenih propisa odabire arhivsko gradivo za trajno čuvanje.

 **Odgovorna osoba** za pismohranu je voditelj ustrojstvene jedinice u čijem je sastavu organizirana pismohrana, odnosno osoba na koju su takve ovlasti prenesene.

 **Pisarnica** je ustrojstvena jedinica stvaratelja u kojoj se obavlja uredsko poslovanje.

 **Pismohrana** je ustrojstvena jedinica u kojoj se odlaže i čuva arhivsko, odnosno registraturno gradivo do predaje nadležnom arhivu.

 **Poseban popis gradiva s rokovima čuvanja** je popis jedinica gradiva organiziran prema sadržajnim cjelinama (poslovnim područjima), s označenim rokovima čuvanja za svaku jedinicu popisa i postupkom s gradivom nakon isteka roka čuvanja.

 **Priručna pismohrana** je prostor u kojem se čuva i odlaže operativni dio gradiva (zadnje 2 godine) , ako je isto potrebno u poslovanju stvaratelja.

 **Registraturno gradivo** smatra se arhivskim gradivom u nastajanju.

 **Tehnička jedinica** gradiva je jedinica fizičke organizacije gradiva (svežanj, kutija, knjiga, fascikl, mapa, mikrofilmska rola, magnetska traka, CD, itd.).

 **Zadužena osoba** za pismohranu je osoba koja neposredno obavlja poslove u pismohrani.

 **Zbirna evidencija** gradiva je popis jedinica cjelokupnoga gradiva u posjedu Stvaratelja/Imatelja.

Članak 2.

Arhivsko i registraturno gradivo koje je nastalo iz poslovanja Škole, kao i njenih prednika zaštićeno je Zakonom, bez obzira na to da li je ili nije evidentirano.

Članak 3.

 Arhivskim gradivom škole smatraju se zapisi ili dokumenti nastali djelovanjem škole ili njenog prednika odnosno sav izvorni i reproducirani materijal (pisani, tiskani, crtani, snimljeni i dr.), bez obzira na oblik i nosač na kojem je nastao (knjiga, pisani materijal, film, video zapis, kompjuterski zapis i dr.), a koji je od značaja za povijest ili za istraživanje, za kulturu ili za druge društvene potrebe.

 Arhivsko gradivo nastaje iz registraturnoga nakon provedenog postupka odabiranja prema Popisu gradiva s rokovima čuvanja što ga utvrdi Škola i nakon što taj Popis odobri nadležni državni arhiv.

 Gradivo nastalo radom i djelovanjem Škole javno je arhivsko gradivo prema odredbama Zakona. Arhivsko gradivo nastalo djelovajem i radom Škole čini cjelinu (arhivski fond) i u načelu se ne može dijeliti.

 Registraturno gradivo može se dijeliti ili spajati zbog promjene unutarnjeg ustrojstva stvaratelja, prenošenja dijela ili svih njegovih poslova na drugu školu, zbog preuzimanja dijela ili svih poslova drugog stvaratelja, uz prethodno pribavljeno mišljenje nadležnog državnog arhiva .

 Tijelo ili osoba koja donosi odluku o podjeli ili spajanju registraturnog gradiva dužna je utvrditi imatelja za svaki dio ovako podijeljenoga ili spojenoga gradiva.

 Arhivsko gradivo trajne vrijednosti odlaže se odvojeno od registraturnog gradiva ograničenih rokova čuvanja radi učinkovitog sustava pretraživanja, upravljanja i zaštite te radi lakšeg provođenja postupka odabiranja i izlučivanja.

 Škola je dužna :

 -savjesno ga čuvati u sređenom stanju i osiguravati od oštećenja do predaje nadležnom državnom arhivu

 - dostavljati popis gradiva i javljati sve promjene u svezi s njime nadležnom državnom arhivu,

 - pribavljati mišljenje nadležnog državnog pismohrana prije poduzimanja mjera koje se odnose na gradivo ,

 - redovito odabirati arhivsko iz registraturnog gradiva,

 - redovito periodički izlučivati gradivo kojemu su istekli rokovi čuvanja,

 - omogućiti ovlaštenim djelatnicima nadležnog državnog pismohrana obavljanje stručnog nadzora nad čuvanjem gradiva.

 Škola je također dužna izvijestiti nadležni arhiv o svakoj promjeni statusa i ustrojstva radi davanja mišljenja o postupanju s gradivom.

 Nadzor nad zaštitom cjelokupnog arhivskog i registraturnog gradiva Škole obavlja nadležni državni arhiv te se u tom smislu obvezuje na suradnju sve osobe Škole odgovorne i zadužene za gradivo.

Članak 4.

 Registraturno gradivo čine materijali primljeni ili nastali u radu Škole ili njenih prednika (pisani spisi, fotografski i fonografski snimci, knjige i dr.).

Registraturnim gradivom smatra se i arhivsko gradivo u nastajanju te se glede njegove zaštite primjenjuju iste odredbe Zakona i drugih propisa kao i na arhivsko gradivo.

 **II. UREDSKO POSLOVANJE**

Članak 5.

 Uredsko poslovanje vodi se u okviru pisarnice u skladu s Uredbom o uredskom poslovanju (NN 38/87, 42/88), Uputstvom za izvršenje uredbe o uredskom poslovanju (NN 49/87, 38/88), te Pravilnikom o jedinstvenim klasifikacijskim oznakama i brojčanim oznakama stvaratelja i primatelja akata (NN 28/88).

 U okviru pismohrane vodi se:

 a) Arhivska knjiga, kao knjiga evidencije ulaska arhivskog i registraturnog gradiva u pismohranu

 b) Zbirna evidencija o gradivu, organizirana kao popis arhivskih jedinica gradiva unutar sadržajnih cjelina, kao opći inventarni pregled cjelokupnoga arhivskoga i registraturnoga gradiva koje je po bilo kakvoj osnovi u posjedu Stvaratelja/Imatelja. Zbirna evidencija sadržava sljedeće podatke: redni broj, oznaku, naziv , sadržaj, vrijeme nastanka, količinu, nosač, rok čuvanja i napomenu.

 Prijepisi (preslici) Arhivske knjige i Zbirne evidencije gradiva iz prethodnoga članka, dostavljaju se nadležnom državnom arhivu redovito jednom godišnje.

 Zaduženi radnici za pisarnicu zadržavaju spise do njihovog rješavanja. Riješeni predmeti i dovršeni spisi stavljaju se u za to određene tehničke jedinice omote, fascikle, registratore, arhivske kutije i sl. Dovršeni predmeti mogu se držati u priručnoj pismohrani najdulje dvije godine. Za držanje dovršenih predmeta dulje od dvije godine potrebno je odobrenje odgovorne osobe.

Članak 6.

 Tehničkom dokumentacijom u smislu ovoga pravilnika smatraju se projekti, elaborati i drugi materijali u kojima se nalaze tehnička rješenja, isprave, uvjeti i drugi podaci sukladno propisima koji to područje reguliraju i koji imaju značaj tehničke dokumentacije.

Članak 7.

 Poslovnu dokumentaciju Škole čine: akti, poslovne knjige, evidencije, analize, obračuni, računi, izvještaji, knjigovodstvene kartice, ugovori, rješenja, sudski predmeti, dosjei, dnevnici, zapisnici i odluke stručnih tijela i organa, razna korespondencija i drugi dokumenti, koji nastanu tijekom poslovanja Škole.

Članak 8.

 Za cjelokupno arhivsko i registraturno gradivo u Školi odgovoran je ravnatelj, a zadužena osoba je tajnik Škole.

Članak 9.

 Kako bi se arhivsko i registraturno gradivo sačuvalo ono se mora prikupljati, sređivati i evidentirati te održavati i osiguravati od gubljenja, uništenja i oštećenja.

#### II. PRIKUPLJANJE, ČUVANJE I KORIŠTENJE GRADIVA

Članak 10.

 Arhivsko i registraturno gradivo prikuplja se, evidentira, izlučuje i održava u pismohranai Škole.

 Gradivo se čuva u fasciklima, registratorima ili odgovarajućim kutijama ili sl. i pohranjuje u odgovarajući prostor na police ili ormare (ako za to postoji mogućnost).

 Gradivo se može čuvati i na optičko-magnetskim medijima ili na CD-u.

 Odgovarajućim prostorom za pohranu arhivskog i registraturnog gradiva smatra se prostorija koja je suha, prozračna, udaljena od mjesta otvorenog plamena, gdje nema vodovodnih, kanalizacijskih, plinskih i električnih instalacija te razvodnih vodova i uređaja centralnog grijanja.

 Škola je dužna osigurati primjeren prostor i opremu za smještaj i zaštitu arhivskog i registraturnog gradiva.

 Materijalna (fizičko-tehnička) zaštita arhivskog i registraturnog gradiva obuhvaća fizičko-tehničku zaštitu od oštećenja, uništenja ili nestanka.

 Materijalna zaštita osigurava se :

* obaveznim zaključavanjem prostorija pismohrane, zatvaranje prozora i isključivanjem strujnog toka kada se u pismohrani ne radi,
* redovitim čišćenjem i otprašivanjem pismohrane i odloženog gradiva, te prozračivanjem prostorija,
* održavanjem odgovarajuće temperature (16-20 °C) i vlažnosti (45-55 %),
* redovitim uklanjanjem nedostataka koji bi mogli dovesti do oštećenja gradiva.

Sve instalacije moraju uvijek biti ispravne i pod nazorom. U prostorijama pismohrane strogo je zabranjeno pušenje.

Članak 11.

 Po okončanju rada na spisima, odnosno, nakon proteka roka od dvije godine, gradivo se predaje zaduženom radniku za pismohranu Škole.

 Gradivo se predaje u pismohranu u izvorniku, sređeno u formiranim tehničkim jedinicama (mape, kutije, svežnjevi, registratori i sl), popisano, cjelovito, označeno na propisan način , što znači da svaka tehnička jedinica ima slijedeće podatke:

 - naziv stvaratelja s nazivom ustrojstvene jedinice

 - godina nastanka

 - oznaka kategorije gradiva

 - granični brojevi predmeta

 - rok čuvanja

 - broj upisa u arhivsku knjigu/zbirnu evidenciju o gradivu

Članak 12.

U priručnoj pismohrani završeni predmeti mogu se čuvati do dvije godine od dana zavođenja odnosno nastajanja, a nakon toga roka se predaju u pismohrana iz članka 10. stavka 1. ovoga Pravilnika.

 Zaduženi radnik za pismohranu vrši prijem gradiva iz priručnih pismohrana organizacijskih odjela jednom godišnje, u pravilu tijekom travnja i svibnja.

 Prijem gradiva obavlja se uz primopredajni zapisnik zaduženog radnika koji predaje gradivo i zaduženog radnika koji prima gradivo.Primopredajni zapisnik sadrži naziv, odnosno sadržaj gradiva, vrijeme nastanka, količinu i eventualnu napomenu. Uz primopredajni zapisnik dostavlja se popis gradiva koje se preuzima. Primopredajni zapisnik izrađuje se u dva primjerka , od kojih jedan čuva ustrojstvena jedinica koja predaje gradivo, a drugi osoba zadužena za pismohranu.

Zaduženi radnici dužni su pregledati cjelokupno preuzeto gradivo i provjeriti točnost upisanih podataka.

 Gradivo izuzetnog značaja koje je klasificirano od odgovorne osobe kao takvo, ili gradivo koje ima oznaku poslovne ili službene tajne, čuva se odvojeno, i to na način koji osigurava čuvanje njihove povjerljivosti, u metalnim ormarima ili kasama.

Pristup ovoj kategoriji gradiva ima samo odgovorna osoba ili od nje ovlašten aosoba.

Preuzeto gradivo iz priručnih pismohrana evidentira se u arhivsku knjigu, odnosno Zbirnu evidenciju o gradivu prema kategorijama koje su sadržane u Posebnom popisu s rokovima čuvanja.

Zaduženi radnik za pismohranu dužan je na arhivskoj i registraturnoj jedinici upisati arhivski broj iz arhivske knjige/Zbirne evidencije o gradivu u kojoj je evidentirana određena kategorija gradiva.

Redni broj upisa u arhivsku knjigu nastavjase neprekidno bez obzira na vrijeme nastanka i vrstu ili kategoriju gradiva.

Gradivo se tehnički oprema u odgovarajuće tehničke jedinice i to na način da se trajno gradivo odlaže u zaštitne omote, očišćeno i s odstranjenim uzročnicima oštećenja papira (metalne spojnice, prašina, insekti i sl.) , a nakon toga u arhivske kutije koje ne sadrže metalne dijelove.

Na arhivske kutije stavlja se naziv stvaratelja, organizacijske jedinice, vrste gradiva, vremenskog razdoblja kad je gradivo nastalo, rok čuvanja i arhivski broj.

Gradivo koje se čuva do 10 godina odlaže se u postojećim tehničkim jedinicama (registratori , mape i sl).

Gradivo se odlaže na metalne police koje su numerirane sustavom rimskih brojeva i abecedno. Arhivsko i registraturno gradivo u pismohrani razvrstava se prema sadržajnim cjelinama, vremenu nastanka, vrstama gradiva i rokovima čuvanja.

Poželjno je odrediti jedinstveni prostor za odlaganje cjelokupnog gradiva nastalog radom stvaratelja . Ako se koristi više prostora, onda se u njima odlaže gradivo određene cjeline ili kategorije.

Prostor za odlaganje gradiva mora odgovarati standardima propisanim Pravilnikom o zaštiti i čuvanju arhivskog i registraturnog gradiva izvan pismohranaa (N63/04, 106/07.).

Prostor treba biti zaključan i pristup njemu imaju radnici i druge ovlaštene osobe.

Članak 13.

 U sklopu prostora koji je određen kao pismohrana vodi se arhivska knjiga u kojoj se nalazi cjelokupni pregled gradiva koji se nalazi u arhivu.

Članak 14.

 U arhivsku knjigu upisuju se podaci:

 - redni broj

 - datum upisa

 - godina nastanka gradiva

 - opis

 - ukupni broj

 - primjedbe

Članak 15.

 Dokumenti nastali ili zaprimljeni u elektroničkom obliku, baze podataka, elektroničke kopije dokumenata i drugi elektronički zapisi nastali u poslovanju čuvaju se na način koji ih osigurava od neovlaštenog pristupa, brisanja, mijenjanja ili gubitka podataka, sukladno važećim standardima i dobroj praksi upravljanja i zaštite informacijskih sustava.

 Za svaki računalni sustav, odnosno aplikaciju koja se koristi za pohranu ili rad s elektroničkim zapisnima obvezno je odrediti osobu koja je odgovorna za zaštitu podataka, redovitu izradu sigurnosnih preslika i postupak obnove podataka u slučaju pogreške ili gubitka podataka.

 Postupci izrade sigurnosnih preslika i obnove podataka trebaju biti takvi da omogućuju sigurnu i cjelovitu obnovu podataka u kratkom roku.

 Kod uvođenja ili izmjena aplikacije, baze podataka ili formata zapisa, obvezno je u pisanom obliku opisati: svrhu, opseg i način korištenja aplikacije; minimalne hardverske i softverske zahtjeve; mjere zaštite zapisa od neovlaštenog pristupa, mijenjanja i gubitka podataka; format i strukturu zapisa; predviđeni način trajne pohrane zapisa (npr: čuvanje u izvornom formatu, konverzija u drugi format, kopiranje na drugi medij i dr. ; način (tehnologija) na koji će se osigurati pristup podacima ako je predviđeno čuvanje izvan izvornog hardverskog i softverskog okruženja; način predaje gradiva arhivu (format zapisa i medij, aplikacija/tehnologija za pristup podacima koja treba omogućiti iskoristivost podataka nakon predaje, dokumentacija o apliaciji i strukturi zapisa, dokumentacija o postupku pripreme za predaju).

 Elektronički dokumenti i drugi elektronički zapisi arhiviraju se i čuvaju u najmanje tri primjerka. Barem jedan primjerak treba biti takav da je iz njega moguće obnoviti podatke iz mogućnost njihova pregledavanja i korištenja u slučaju gubitka ili oštećenja podataka u računalnom sustavu u kojem se obavlja pohrana i obrada zapisa.

 Pri izradi arhivske kopije obvezno se u pisanom obliku utvrđuje predmet arhiviranja, format i struktura zapisa, vrijeme i odgovornost za izradu kopije, te da li se zapisi i dalje čuvaju u izvorišnom informacijskom sustavu ili brišu iz njega.

 Prije predaje arhivskih kopija na mjesto čuvanja obvezno se provjerava njihova cjelovitost, čitljivost i ispravnost.

 Arhivske se kopije predaju na mjesto čuvanja s programima, odnosno aplikacijama koje su potrebne za njihovo pregledavanje i korištenje, ili s podrobnim uputama o hardverskim i softverskim zahtjevima za prikaz i korištenje i navodom o informacijskom sustavu koji trenutno to omogućuje.

 Cjelovitost, čitljivost i ispravnost arhiviskih kopija elektroničkih zapisa redovito se provjerava najmanje jedanput godišnje. Presnimavanje na novi medij obavlja se najmanje svake pete godine , a obvezno ako su prilikom provjere uočene pogreške ili ako je primjerak arhivske kopije nečitljiv, oštećen ili izgubljen.

Članak 16.

 Predmeti iz pismohrane mogu se izdati na privremeno korištenje pojedinim internim službama na revers za uporabu unutar Škole, koji se izrađuje u tri primjerka (jedan primjerak ostaje na mjestu gdje se nalazio predmet, drugi kod radnika koji rukuje s arhivskim gradivom i treći primjerak uzima radnik koji je preuzeo dokument).

 Korištenje arhivskog gradiva, na pismeni zahtjev, odobrava ravnatelj.

 Arhivsko i registraturno gradivo može se koristiti u prostorijama pismohrane samo i jedino uz nazočnost osobe odgovorne ili zadužene za rad pismohrane.

 Gradivo se koristi izdavanjem originala zapisa, davanjem preslika ili korištenjem na mjestu gdje je gradivo odloženo.

 U slučaju da se daje original na korištenje, korisnik je dužan potpisati revers na posuđeno gradivo. Posudba gradiva obavezno se upisuje u Knjigu posudbe, dok je za uvid i izdavanje preslika potreban samo upis u Evidenciju korištenog gradiva.

Osoba koja je preuzela gradivo na korištenje, dužna je isto vratiti u roku naznačenom u reversu.

 Revers se izdaje u tri primjerka. Jedan primjerak reversa ostavlja se na mjestu gdje je gradivo izdvojeno, drugi primjerak uzima osoba zadužena za pismohranu, a treći primjerak dobiva radnik odnosno korisnik gradiva. Poslije korištenja gradivo se obavezno vraća na mjesto odakle je i uzeto, a revers se poništava.

 Izdavanje arhivskoga i registraturnoga gradiva za vanjske korisnike, koji temeljem zakona i propisa imaju pravo uvida u informacije sadržane u gradivu, obavlja se temeljem pisane zamolbe tražitelja.

 Korištenje gradiva može se uskratiti u slučajevima koje propisuje čl. 8 . Zakona o pravu na pristup informacijama. (NN 172/03).

 Krajem svake godine, odnosno prije godišnjeg odlaganja novog gradiva u pismohranu, obavlja se provjera je li posuđeno gradivo vraćeno, osoba zadužena za pismohranu traži povrat gradiva.

 Korisnik gradiva pismeno potvrđuje, uz supotpis odgovorne osobe ustrojstvene jedinice, ukoliko mu zaduženo gradivo treba i u slijedećoj godini.

III. POSTUPAK ODABIRANJA ARHIVSKOG I IZLUČIVANJA REGISTRATURNOG GRADIVA

Članak 17.

 Izlučivanje i odabiranje registraturnog gradiva obavlja se na temelju Posebnog popisa koji je sastavni dio ovoga pravilnika, a to gradivo mora prethodno biti sređeno i popisano.

 Postupak odabiranja i izlučivanja obavezno se provodi najmanje jedanput u pet godina. Odabiranje arhivskog i izlučivanje registraturnog gradiva obavlja se temeljem Pravilnika o vrednovanju te postupku odabiranja i izlučivanja arhivskoga gradiva (NN 90/02) kao i Posebnog popisa koji je sastavni dio ovog Pravilnika, na kojeg odobrenje daje nadležni državni arhiv.

Članak 18.

 Postupak odabiranja i izlučivanja priprema zaduženi radnik za pismohranu.

Pripremljeno i popisano gradivo za izlučivanje s prijedlogom i obrazloženjem dostavlja se odgovornoj osobi.

 Odgovorna osoba pokreće postupak izlučivanja dostavljanjem prijedloga s popisom gradiva izdvojenog za izlučivanjem Odjelu za zaštitu arhivskoga i registraturnoga gradiva izvan arhiva nadležnog državnog arhiva.

Članak 19.

Rokovi čuvanja dokumenata iz Posebnog popisa počinju teći:

 -za uredske knjige i evidencije- od kraja godine zadnjega upisa

 -za odobrenja, dozvole, potvrde i slično – od kraja godine u kojoj su ti akti prestali vrijediti ili su se prestali primjenjivati

 -za knjigovodstveno-računovodstvene dokumente i prepisku – od dana prihvaćanja završnog računa za godinu na koju se dokumenti odnose

 -za personalne dosjee – od godine nastanka

 -za ostalo gradivo – od kraja godine u kojoj je to gradivo nastalo

 - kod vođenja postupka – od kraja godine u kojoj je postupak dovršen.

Članak 20.

 Prijedlog gradiva sadrži navode o načinu, vremenu i mjestu izlučivanja i uništenja gradiva te obrazloženje s pravnom osnovom postupka.

 Popis gradiva predloženog za izlučivanje sadrži slijedeće rubrike:

 - redni broj i redni broj gradiva iz posebnog popisa gradiva s rokovima čuvanja za koji je odobrenje dao nadležni arhiv,

 - vrsta/naziv gradiva koje će se izlučivati,

 - vrijeme nastanka gradiva ili raspon godina,

 - rok čuvanja gradiva i

 - količini izraženu u dužnim metrima te tehničkim jedinicama.

 Prijedlog mora biti obrazložen, gradivo izdvojeno i popisano te pripremljeno za očevid od strane ovlaštenih djelatnika Odjela za zaštitu arhivskoga i registraturnoga gradiva izvan arhiva nadležnog državnog arhiva.

Postupak provodi tročlano stručno povjerenstvo sastavljeno od radnika onih ustrojstvenih cjelina iz kojih se vrši izlučivanje gradiva.

Nakon izvršenog očevida u pripremljeno gradivo stručno povjerenstvo i ovlašteni djelatnik Odjela za zaštitu arhivskoga i registzraturnoga gradiva izvan arhiva nadležnog državnog arhiva predlažu donošenje rješenja kojim se odobrava ili odbija izlučivanje gradiva . O svojem radu stručno povjerenstvo sastavlja zapisnik.

 Članak 21.

 U radu povjerenstva iz članka 18. ovoga Pravilnika po potrebi ili na zahtjev može sudjelovati i stručni radnik pismohrana .

Članak 22.

 Državni arhiv u Pazinu donosi rješenje kojim može predloženo gradivo za izlučivanje odobriti u cijelosti ili djelomično, ili ga u cijelosti odbiti.

Po primitku rješenja o odobrenju izlučivanja odgovorna osoba donosi odluku o izlučivanju kojom se utvrđuje način uništavanja dotičnog gradiva.

Članak 23.

 Na temelju pozitivnog rješenja o izlučivanju registraturnog gradiva, iz prethodnog članka, povjerenstvo odobrava i nadzire izlučivanje ili predaju tog gradiva u industrijsku preradu.

Članak 24.

 U slučaju da se u gradivu koje je predviđeno za izlučivanje odnosno za predaju nalazi gradivo koje sadrži podatke koji mogu ugroziti javni interes ustanove ili privatni interes pojedinca, ravnatelj Škole će u suradnji sa povjerenstvom utvrditi odgovarajući način uništavanja tog gradiva.

 Pri uništavanju gradiva iz prethodnog stavka ovoga članka svi članovi povjerenstva moraju biti nazočni, a o odabranom načinu uništenja gradiva sastavlja se zapisnik koji potpisuju svi članovi povjerenstva.

 Jedan primjerak zapisnika dostavlja se Državnom arhivu u Pazinu.

Članak 25.

 Izlučivanje registraturnoga gradiva bilježi se u Arhivskoj knjizi, odnosno u Zbirnoj evidenciji gradiva, s naznakom broja i datuma rješenja nadležnog državnog arhiva o odobrenju izlučivanja.

**IV. POSTUPAK S PRIJENOSOM INFORMACIJA NA NEKONVENCIONALNE MEDIJE**

Članak 26.

 Sukladno pozitivnim propisima određene kategorije dokumenata mogu se čuvati i na nekonvencionalnim nositeljima podataka.

 Prijenos informacija s konvencionalnih zapisa na nekonvencionlne obavlja se postupkom digitaliziranja ili mikrofilmiranjem.

 Prijenosom informacija na nekonvencionale medije ostvaruje se bolja kontrola, brža dostupnost i sigurnost informacija.

 Pohranom arhivskih zapisa trajne vrijednosti na nekonvencionalne nositelje podataka izvorni oblik gradiva čuva se i nadalje u originalu trajno.

 Ovakav oblik pohrane obavlja se isključivo iz sigurnosnih razloga.

 Posebne kategorije dokumenata predviđene akonom o računovodstvu (NN90/92) i Posebnim popisom mogu se čuvati u određenom roku čuvanja isključivo na nekonvencionalnim nositeljima podataka po postupku utvrđenom ovim Pravilnikom.

 Prijenos informacija na nekonvencionalne medije obavlja se na način da se određene kategorije dokumenata iste vrste snimaju na pojedinačnom nekonvenciolanom nositelju podataka (mikrofilm, CD).

 Prijenos informacija digitaliziranjem ili mikrofilmiranjem može se povjeriti specijaliziranoj tvrtki koja obavlja te poslove.

 Po dovršenom postupku prijenosa informacija na nekonvencionalne medije, tročlano povjerenstvo Škole utvrđuje identičnost originala i snimljenih dokumenata na nekonvencionalnom mediju.

 Provjera identičnosti obavlja se metodom slučajnog uzorka za svaki pojedinačni nekonvencionalni nositelj informacija.

 Provjera se vrši na najmanje 10 uzoraka uz zapisničko konstatiranje utvrđenih reziltata identičnosti. Postupak mikrofilmiranja ili digitaliziranja provodi se jednom godišnje.

 Pohranjeni dokumenti na nekonvencionalnim medijima čuvaju se na tri pojedinačna nositelja.

 Nekonvencionalni mediji čuvaju se na odvojenim mjestima i to: jedan primjerak ima uprava, jedan primjerak ima ustrojstveni dio koji je stvarao tu kategoriju dokumenata, a treći je primjerak pohranjen kod radnika zaduženog za pismohranu.

 Dokumenti pohranjeni na nekonvencionalnim medijima zaštićeni su na način da je pristup njima omogućen isključivo ovlaštenim osobama koje su upoznate s pristupnim kodom na takvom mediju.

**V. PREDAJA ARHIVSKOG GRADIVA NADLEŽNOM ARHIVU**

Članak 27.

 Gradivo se čuva u pismohrani Škole do predaje nadležnom državnom arhivu.

 Gradivo se predaje nadležnom s državnom arhivu sređeno, popisano, odloženo u tehničke jedinice na način predviđen Zakonom i Pravilnikom o predaji arhivskoga gradiva arhivima (NN 90/02).

 Predaja se vrši uz zapisničko konstratiranje.

 U popisu se posebno označuje dokumentacija kojoj nije istekao rok dostupnosti ili koja sadrži osobne podatke.

 Gradivo koje je predano u nadležni državni arhiv može se koristiti na način predviđen Zakonom i Pravilnikom o korištenju arhivskoga gradiva (NN 67/99).

Izuzetno, odgovorna osoba može ograničiti korištenje onog dijela gradiva kojem nije istekao rok dostupnosti ili koja sadrži osobne podatke , ako to nije u suprotnosti sa zakonom ili sadrži oznaku određenog stupnja tajnosti.

##### **ZADUŽENJA I ODGOVORNOSTI U RUKOVANJU, OBRADI I ZAŠTITI GRADIVA**

Članak 28.

 Poslovi vođenja pismohrana u Školi smatraju se administrativnim poslovima i obavljaju se pod nadzorom ravnatelja Škole.

 Škola je dužna imati odgovornu osobu za rad pismohrane, te zaduženog radnika s punim ili djelomičnim radnim vremenom u pismohrani.

Članak 29.

 O gradivu skrbi zaduženi radnik pismohrane.

 Zaduženi radnik provodi sve postupke zaštite gradiva, priprema gradivo za izlučivanje, vodi propisane evidencije, predlaže poboljšanje uvjeta čuvanja, izdaje gradivo na korištenje, prati propise i neposredno ih primjenjuje te informira Školu.

 Zaduženi radnik mora ispunjavati uvjete za obavljanje poslova skrbi o arhivskom gradivu prema Zakonu odnosno Pravilniku o zaštiti i čuvanju arhivskoga i registraturnoga gradiva izvan arhiva (NN 63/04).

Članak 30.

Za zaduženog radnika imenuje se osoba koja dobro poznaje sustav poslovne dokumentacije, njegovu organizacijsku strukturu, način kolanja dokumentacije, arhivsko poslovanje i rad na računalu, te ima položen ispit predviđen Pravilnikom o stručnom usavršavanju i provjeri stručne osposobljenosti djelatnika u pismohranama (NN 93/04).

Ukoliko radnik iz st. 1. ovoga članka nema položen stručni ispit, dužan ga je položiti u roku od 1 godine od dana stupanja na taj posao.

Radnik u pismohrani dužan je u svome radu pridržavati se etičkog koda arhivista, a posebice:

 - čuvati integritet gradiva i na taj način pružati jamstvo da ono predstavlja trajno i pouzdano svjedočanstvo prošlosti,

 - dokumentirati svoje postupke pri obrad gradiva i opravdati ih,

 - poštivati slobodu pristupa informacijama i propise u svezi s povjerljivošću podataka i zaštitom privatnosti te postupati unutar granica zakonskih propisa koji su na snazi,

 - osobito povjerenje koje mu je povjereno koristiti na dobro sviju i ne služiti se svojim položajem za vlastitu ili bilo čiju neopravdanu korist,

 - nastojati postići najbolju stučnu razinu sustavno i stalno obnavljajući svoje znanje s područja arhivistike i dijeliti s drugima rezultate svojih istraživanja i iskustava.

 Prilikom raspoređivanja na druge poslove ili raskida radnog odnosa odgovorna osoba i zadužena osoba za pismohranu , dužni su izvršiti primopredaju arhivskoga i registraturnoga gradiva s osobom koja preuzima pismohranu.

U slučaju oštećenja, nestanka ili gubitka dijela arhivskoga gradiva prouzročenog neodgovornim ponašanjem zaduženog radnika ili radnika koji je koristio arhivsko gradivo, isto predstavlja osnovu za pokretanje disciplinskog postupka, nakon kojeg se može izreći i mjera prekida radnog odnosa.

Pored disciplinske odgovornosti radnici mogu odgovarati prekršajno ili kazneno kada su za to ostvarenu uvjeti iz Zakona.

#### V. PRIJELAZNE I ZAVRŠNE ODREDBE

 Sastavni dio ovog Pravilnika je i Poseban popis s rokovima čuvanja gradiva nastalog radom Škole. Rokovi navedeni u Popisu su minimalni i osnova su za provođenje postupaka odabiranja i izlučivanja. Popis sadrži i kategorije gradiva koje se čuvaju na mikrofilmu ili CD-u, pa rokovi čuvanja vrijede i za tako arhiviranu dokumentaciju.

Članak 31.

 Odgovorne osobe za gradivo nastalo tijekom poslovanja Škole i vrijeme njenih prednika obvezni su postupati sukladno zakonskim odredbama o arhivskom gradivu i arhivima i ovom Pravilniku.

Članak 32.

 Sva pitanja koja nisu utvrđena u ovom Pravilniku rješavaju se sukladno Zakonu o arhivskom gradivu i arhivima (NN105/97, 64/00, 65/09), Pravilniku o vrednovanju te postupku odabiranja i izlučivanja arhivskog gradiva (NN 90/02) kao i odredbama drugih zakona kojima se propisuju određena pitanja o arhivskom i registraturnom gradivu.

Članak 33.

Odobrenje na Posebni popis rokovima čuvanja daje Državni arhiv u Pazinu i nakon dobivenog odobrenja isti se može primjenivati.

Pravilnik stupa na snagu osmog dana od dana dobivne suglasnosti nadležnog državnog arhiva.

Izmjene i dopune ovog Pravilnika i Posebnog popisa donose se na isti način i po postupku koji je određen za njihovo donošenje.

Članak 34.

Za sva pitanja koja nisu navedena ovim Pravilnikom primjenjuje se Zakon o arhivskom gradivu i arhivima (NN 105/97, 64/00, 65/09) njegovi pod zakonski akti, kao i drugi propisi kojima se pobliže uređuje rukovanje i rokovi čuvanja arhivskoga gradiva.

Izmjene i dopune ovog Pravilnika donose se na način i po postupku koji je određen za njegovo donošenje.

Klasa: 602-02/09-16/29 Predsjednik Školskog odbora:

Urbroj:2168-02/09-06 Snježana Subotić, dipl.iur.

U Puli, 24.11.2009. godine

Suglasnost na Pravilnik je od nadležnog Državnog pismohrana zatražena dana 29.01.2010.godine je dobivena dana \_\_\_\_\_\_\_\_-/nije uskraćena u roku od 30 dana od dana zatražene suglasnosti.

Pravilnik je objavljen na oglasnoj ploči dana\_\_\_\_\_\_\_\_\_\_\_\_\_\_\_\_\_\_\_\_\_godine.

 Ravnateljica škole:

 Jozefina Stanišić

POSEBNI POPIS S ROKOVIMA ČUVANJA

|  |
| --- |
| Naziv: OSNOVNA ŠKOLA KAŠTANJER PULA  |
| **Matični broj:03203565****OIB:69922596943** |
| **Nacionalna klasifikacija djelatnosti: 8520** |
| Sjedište: PULA |
| Pravni položaj: javna ustanova |
| **Vrijeme i mjesto djelovanja: 1959., Pula** |
| Veze: gradivo prednika se čuva u Školi |
| Tel./faks: 052/543-792 |
| E-mail: os-pula-006@skole.htnet.hr |

|  |  |  |  |  |  |
| --- | --- | --- | --- | --- | --- |
| R. b. | **grupa dokumenata/****vrsta gRadiva** | **rok čuvanja** | **oblik na kojem se čuva zapis** | **pravna osnova čuvanja** | **način uništavanja gradiva nakon proteka roka čuvanja / napomena** |
|  | **Popis gradiva koje se trajno čuva**  |  |  |  |  |
| **A.** | **STATUSNA DOKUMENTACIJA** |  |  |  |  |
| 1. | Osnivanje i statusne promjene | Trajno | Izvornik | Zakon o ustanovama |  |
| 2. | Rješenje nadležnih organa o ispunjavanju uvjeta za organiziranje i izvođenje obrazovnih programa | Trajno | Izvornik | Zakon o osnovnom školstvu |  |
| 3.  | Registracija kod nadležnog suda | Trajno | Izvornik | Posebni popis-POP |  |
| 4.  | Kartoni deponiranih potpisa | Trajno | Izvornik | POP |  |
| 5. | Imenovanja odgovornih osoba | Trajno | Izvornik | POP |  |
| **B.** | **DOKUMENTACIJA ORGANA UPRAVLJANJA** |  |  |  |  |
| 6. | Dokumentacija o provođenju izbora organa upravljanja | Trajno | Izvornik | POP |  |
| 7. | Dokumentacija u svezi izbora radnih tijela | Trajno | Izvornik | POP |  |
| 8. | Zapisnici tijela i organa upravljanja | Trajno | Izvornik | POP |  |
| 9. | Odluke | Trajno | Izvornik | POP |  |
| **C.** | **PRAVNA I OPĆA DOKUMENTACIJA** |  |  |  |  |
| 10. | Statut Škole | Trajno | Izvornik | POP |  |
| 11. | Opći akti | Trajno | Izvornik | POP |  |
| 12. | Sporazumi i ugovori o poslovnoj suradnji | Trajno | Izvornik | POP |  |
| 13. | Zapisnici i rješenja inspekcijskih organa | Trajno | Izvornik | POP |  |
| 14 | Spisi o vlasništvu Škole | Trajno | Izvornik | POP |  |
| 15. | Evidencija pečata | Trajno | Izvornik | Uredba |  |
| 16. | Urudžbeni zapisnik | Trajno | Izvornik | Uredba |  |
| 17. | Registar/kazalo | Trajno | Izvornik | Uredba |  |
| 18. | Arhivska knjiga | Trajno | Izvornik | Uredba |  |
| 19. | Spisi u svezi zaštite na radu | Trajno | Izvornik | POP |  |
| 20. | Spisi koji se odnose na samostalnost i priznavanje RH | Trajno | Izvornik |  Arhivski propisi i naputci |  |
| 21. | Dokumentacija u svezi s odabirom arhivskog i izlučivanjem registraturnog gradiva  | Trajno | Izvornik  |  |  |
| 22. | Dokumentacija u savezi stručnog nadzora od strane nadležnog arhiva  | Trajno | Izvornik | Arhivski propisi i naputci |  |
| 23. | Dokumentacija u svezi predaje arhivskog gradiva nadležnom arhivu (popis gradiva, zapisnici i sl.)  | Trajno | Izvornik  | Arhivski propisi i naputci |  |
| 24. | Web stranice  | Trajno | Izvornik  |  |  |
| 25. | Plan klasifikacijskih oznaka i brojčanih oznaka stvaralaca i primalaca akata | Trajno | Izvornik  | POP |  |
| 26. | Publikacije o povijesti i djelatnosti škole, ljetopisi, zbornici, novinski isječci o aktivnostima i radu škole  | Trajno | Izvornik | POP |  |
| 27. | Dokumentacija o obilježavanju obljetnica rada škole  | Trajno | Izvornik |  |  |
| 28. | Okružnice i uputstva dostavljeni od nadležnih organa važne za rad škole | Trajno | Izvornik  |  |  |
| 29. | Planovi zaštite na radu i protupožarne zaštite | Trajno | Izvornik | POP |  |
| 30. | Popis arhivskog gradiva | Trajno | Izvornik | POP |  |
| 31. | Dokumentacija o rješavanju stambenih pitanja (kupnja stanova, liste prioriteta, odluke o dodijeli , prodaja...) | Trajno | Izvornik | POP |  |
| **D.** | KADROVSKA DOKUMENTACIJA |  |  |  |  |
| 32. | Matične knjige zaposlenih | Trajno | Izvornik | Zakon o radu |  |
| 33. | Evidencije o povredama na radu | Trajno | Izvornik | Zakon o zaštiti na radu |  |
| 34. | Evidencije o izrečenim stegovnim mjerama | Trajno | Izvornik | POP |  |
| **E.** | **RAČUNOVODSTVENO-FINANCIJSKA DOKUMENTACIJA** |  |  |  |  |
| 35. | Završni računi | Trajno | Izvornik/CD | Zakon o računovodstvu |  |
| 36. | Platne liste | Trajno | Izvornik/CD | Zakon o računovodstvu |  |
| 37. | Kartoni OD | Trajno | Izvornik/CD | Zakon o računovodstvu |  |
| 38. | PK-1, porezne kartice | Trajno | Izvornik/CD | Zakon o računovodstvu |  |
| 39. | M-4 obrasci | Trajno | Izvornik/CD | Zakon o računovodstvu |  |
| 40. | Evidencije trajne imovine | Trajno | Izvornik/CD | POP |  |
| 41. | Kartoni deponiranih potpisa | Trajno | Izvornik | POP |  |
| **F.** | **TEHNIČKA I DOKUMENTACIJA O INVESTICIJAMA** |  |  |  |  |
| 42. | Investicijski elaborati s projektnom dokumentacijom | Trajno | Izvornik | POP |  |
| 43. | Dokumentacija o korištenju nekretnina, zemljišta | Trajno | Izvornik | POP |  |
| 44. | Izvodi iz katastra | Trajno | Izvornik | POP |  |
| 45. | Građevinske i uporabne dozvole | Trajno | Izvornik | POP |  |
| 46. | Odluke o investicijama | Trajno | Izvornik | POP |  |
| 47. | Suglasnosti nadležnih tijela na projekt | Trajno | Izvornik | POP |  |
| 48. | Ugovori o izvođenju radova | Trajno | Izvornik | POP |  |
| 49. | Ugovori o investicijskom kreditu | Trajno | Izvornik | POP |  |
| 50. | Primopredaja radova, opreme  | Trajno | Izvornik | POP |  |
| **G.** | **PEDAGOŠKA DOKUMENTACIJA- DOKUMENTACIJA O POLAZNICIMA** |  |  |  |  |
| 51. | Matična knjiga učenika | Trajno | Izvornik | Pravilnik o obrascima i sadržaju pedagoške dokumentacije i evidencije u osnovnim školama |  |
| 52. | Registar matične knjige učenika | Trajno | Izvornik | Pravilnik o obrascima i sadržaju pedagoške dokumentacije i evidencije u osnovnim školama |  |
| 53. | Nastavni planovi i okvirni programi (dostavlja Ministarstvo) | Trajno | Izvornik | Zakon o osnovnom školstvu |  |
| 54. | Godišnji plan i program rada Škole | Trajno | Izvornik | Zakon o osnovnom školstvu |  |
| 55. | Godišnja statistika odgoja i obrazovanja | Trajno | Izvornik | POP |  |
| 56. | Izvješće o radu Škole | Trajno | Izvornik | POP |  |
| 57. | Godišnja izvješća o radu Škole | Trajno | Izvornik | POP |  |
| 58. | Svjedodžbe prijelaznice  | Trajno | Izvornik | Pravilnik o obrascima i sadržaju pedagoške dokumentacije i evidencije u osnovnim školama |  |
| 59. | Zapisnici i ostali materijali Učiteljskog vijeća | Trajno | Izvornik | POP |  |
| 60. | Zapisnici i materijali Vijeća roditelja | Trajno | Izvornik | POP |  |
| 61. | Zapisnici i materijali Razrednih vijeća | Trajno | Izvornik | POP |  |
| 62. | Dokumentacija o učenicima s teškoćama u razvoju | Trajno | Izvornik | POP |  |
| 63. | Dokumentacija o natjecanjima i takmičenjima učenika | Trajno | Izvornik | POP |  |
| 64. | Ljetopis škole | Trajno | Izvornik | Pravilnik o obrascima i sadržaju pedagoške dokumentacije i evidencije u osnovnim školama |  |
| 65. | Diplome , pohvale, odlikovanja Škole  | Trajno  | Izvornik | POP |  |
| 66. | Osnovna dokumentacija o projektima Škole | Trajno  | Izvornik  | POP |  |
| 67. | Statistički pregledi i izvješća o učenicima, nastavnicima i sredstvima rada  | Trajno | Izvornik | POP |  |
| **H.** | **DOKUMENTACIJA KNJIŽNICE I ČITAONICE** |  |  |  |  |
| 68. | Kartoteka  | Trajno | Izvornik | Zakon o knjiž. |  |
| 69. | Abecedarij/katalog | Trajno | Izvornik | Zakon o knjiž. |  |
| 70. | Evidencija korisnika | Trajno  | Izvornik | Zakon o knjiž. |  |
| **F.** | **INFORMACIJSKO-DOKUMENTACIJSKI POSLOVI** |  |  |  |  |
| 71. | Magnetofonske vrpce i kazete, fotografije, filmovi, videokazete i sl. o djelatnosti i poslovanju Škole | Trajno | Izvornik | POP |  |
| 72. | Hemeroteka vezana za Školu | Trajno | Izvornik | POP |  |
| 73. | Baze podataka s pripadajućim software-om, digitalizirani oblici informacija uz redovitu migraciju na nove medije | Trajno | Izvornik |  |  |

**0**